Berlingske Tidende, 1836-08-12
Spanien. Meddelelserne fra Madrid, der naae til den 26de f. M., skildre Hovedstadens Forfatning som temmelig foruroligende, og søge at tilskrive de Eralteredes Parti, hvortil de ogsaa regne Hr. Mendizavals Tilhængere, den Hensigt, ved en aabenbar Opstand at styrte det nuværende Ministerium. Om Natten fra den 24de til den 25de f. M. fandt nogle urolige Bevægelser Sted i Forstæderne, ved hvilken Leilighed tre eller fire Jndivider af Folkets laveste Classe, der yttrede carlistiske Anskuelser, bleve dræbte af Nationalgardisterne. Den 25de fornyedes Urolighederne, da Nationalgarden efterat Tyrefægtningen var forbidefilerede. Fra Folkets Masse gjenlød flere Gange det Raab, Friheden leve, ned med Ministrene, hvilket rigtignok for Øjeblikket ikke havde videre Følger, men som dog gav Anledning til, at Øvrigheden udsendte stærke Patrouiller, der gjennemstreifede Byen om Natten og atter gave Nationalgarden Leilighed til at yttre sit Raseri paa de i Forstæderne for Carlisme mistænkte Personer, af hvilke omtrent 25 bleve dræbte eller saarede. Den første Anledning til Forbittrelse mod Ministeriet synes dennegang at have været den Efterretning, at Dronning-Regentinden, som opholder sig i la Granja, og var blevet sat i Skræk af Carlisternes Jndfald i Provindsen Soria, havde holdt Alt i Beredskab til Flugt, netop da Madrids Øvrighedspersoner, det diplomatiske Corps og Hovedstadens Adel vare i Færd med at afgaae til la Granja, for at lykønske hende paa hendes Fødselsdag, den 23de f. M. Paa Efterretningen om den Bestyrtelse, der herskede ved Hove, forsamledes Minister-Raadet seent om Aftenen og besluttede, at en Deel af Madrids Garnison ufortøvet skulde afgaae til de truende Punkter, og at Minister-Raadets Præsident tilligemed Krigsministeren strax skulde begive sig til la Grania. Begge Beslutninger sattes øjeblikkelig i Værk, og Dagen efter sendte Conseil Præsidenten den Efterretning fra la Granja, at Fjenden, saasnart han havde faaet Kundskab om Madrider-Garnisonens Udmarsch, havde trukket sig Nord paa, men tilføiede, at Dronningen vilde begive sig til Vista Alegre, der ligger nærmere ved Hovedstaden. At denne Efterretning ikke kunde bidrage til at berolige Folket, er saare naturligt. Anarkisterne, som den officielle Beretning kalder de Utilfredse, idet den betegner dem som en Sammensætsætning af Carlister og Exalterede, maatte endnu meer finde deres Uvillie mod Ministeriet grundet, hvilket til alle dets selviske, uforsvarlige Machinationer nu føjer den Forseelse, at lade en General blive staaende i Spidsen for Hæren, der ved sin Uvirksomhed og ved sine forræderiske Planer har bragt det saavidt, at alle Provindser Norden for Hovedstaden ere oversvømmede af carlistiske Vander, og at den kongelige Familie ikke længer holder sig sikker i Nærheden af Madrid. Men, som allerede omtalt, nu skal Cordovas Afsættelse omsider være besluttet af Ministeriet, og Spørgsmaalet er, om Cordova selv vil godvillig aftræde Commandoen, da han, skjøndt afskyet af Soldaterne, dog har et betydeligt Parti blandt de Officerer, der hylde Aristocratismen. Det er iøvrigt tvivlsomt, om hans Afskedigelse umiddelbart vil have gode Følger, hvis det nemlig er sandt, at af de 700 spanske Generaler er alene Sarsfield, som allerede engang forhen har lagt sin Uduelighed for Dagen mod Carlisterne, og hvis politiske Anskuelser ingenlunde høre til de pro vede, er udseet til Cordovas Eftermand. Jfølge andre Meddelelser skal Cordovas Afskedigelse rigtignok endnu ikke være besluttet af Ministeriet, men tre Ministre, Hertugen af Rivas, Galiano og Blanco skulle derimod ville indgive deres Afskeed, hvis hiin General ikke ufortøvet bliver afsat, Ogsaa i Sevilla og Malaga have urolige Optrin fundet Sted, der ligeledes have deres Grund i Misfornøielse med de nuværende Ministres System, J Pamplona er man ivrig beskjeftiget med at danne et polske Uhlan-Regiment. Oberst-Lieutenant Krajewski, som under den polske Revolution commanderede en Escadron Uhlaner, skal have Commanden, da Oberst Corte har renonceret derpaa til hans Bedste, fordi han ansaae det for retfærdigere og nyttigere, at Polakkerne kom til at staae under en af deres Landsmænd istedetfor under en Fremmed. General Cordova har tilsendt Regimentet en Fahne, paa hvilken en Ørn, broderet med Sølv paa røde Flammer, bærer det polske Vaaben, Der skal ogsaa oprettes et Batteri polske Artilleri, og General Bernelle har tilbudt Capitain Brozoweski Commanden over samme.